สเปน ชนะ อิตาลี 4-0 คว้าแชมป์ฟุตบอลยูโร 2012
การแข่งขันฟุตบอลยูโร 2012 ที่สนาม โอลิมปิก สเตเดี้ยม ในกรุงเคียฟ ประเทศยูเครน เมื่อคืนที่ผ่านมา (1 ก.ค.) ทีมสเปน แชมป์เก่า พบ อิตาลี โดยเริ่มเกมนาทีที่ 14 สเปน ได้ประตูแรกจาก ดาบิด ซิลบา และนาทีที่ 41 สเปน ได้ประตูที่ 2 จาก ยอร์ดี้ อัลบาส่วนครึ่งหลัง นาทีที่ 60 อิตาลีเหลือผู่เล่น 10 คน เนื่องจาก ติอาโก้ ม็อตต้า ตัวสำรอง คนที่ 3 ที่เปลี่ยนลงมา 3 นาที มีอาการบาดเจ็บจนเล่นต่อไม่ไหว นาทีที่ 84 เฟอร์นานโด ตอร์เรส ทำประตูที่ 3 ให้สเปน และทำให้ ตอร์เรส ขึ้นนำเป็นดาวซัลโวร่วมที่ 3 ประตู ก่อนจบเกมนาทีที่ 88 สเปน ได้ประตูที่ 4 จาก ฮวน มานูเอล มาร์ต้า ทำให้จบเกม สเปน ชนะ อิตาลี 4-0 คว้าแชมป์ไปครองเป็นสมัยที่ 3 เท่ากับ เยอรมัน โดย สเปน รับเงินรางวัลไป 23 ล้านยูโร หรือประมาณ 1000 ล้านบาททั้งนี้ ทีมชาติสเปน คว้าแชมป์ครั้งนี้ พร้อมทำสถิติใหม่ อาทิ ทีมแรกที่ป้องกันแชมป์ได้สำเร็จ และเป็นทีมแรกของยุโรป ที่คว้าแชมป์ เมเจอร์ 3 รายการติดต่อกัน และ เป็นทีมแรกที่ทำประตูในรอบชิงชนะเลิศด้วยผลต่างประตูที่มากที่สุด คือ 4-0 และสเปนทำผลงานเยี่ยมด้วยการไม่เสียประตูเลย ตั้งแต่รอบรองชนะเลิศ
 สเปน ชนะ อิตาลี 4-0 คว้าแชมป์ฟุตบอลยูโรไปครองเป็นสมัยที่ 3 พร้อมรับเงินรางวัลประมาณ 1000 ล้านบาท
ชนะ,ฟุตบอลยูโร,สเปน,อิตาลี,แชมป์